CELEX: 62022CN0024
Language: mt
Date: 2022-01-11 00:00:00
Title: Kawża C-24/22: Talba għal deċiżjoni preliminari mressqa mir-rechtbank Noord-Holland, zittingsplaats Haarlem (il-Pajjiżi Baxxi) fil-11 ta’ Jannar 2022 – PR Pet BV vs Inspecteur van de Belastingdienst/Douane, kantoor Eindhoven

11.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 158/6
            
         
      Talba għal deċiżjoni preliminari mressqa mir-rechtbank Noord-Holland, zittingsplaats Haarlem (il-Pajjiżi Baxxi) fil-11 ta’ Jannar 2022 – PR Pet BV vs Inspecteur van de Belastingdienst/Douane, kantoor Eindhoven
      (Kawża C-24/22)
      (2022/C 158/07)
      Lingwa tal-kawża: l-Olandiż
      
         Qorti tar-rinviju
      
      Rechtbank Noord-Holland, zittingsplaats Haarlem
      
         Partijiet fil-kawża prinċipali
      
      
         Rikorrent: PR Pet BV
      
         Konvenut: Inspecteur van de Belastingdienst/Douane, kantoor Eindhoven
      
         Domandi preliminari
      
      
                  1)
               
               
                  L-intestatura 9403 tan-Nomenklatura Magħquda għandha tiġi interpretata fis-sens li strutturi għall-grif tal-qtates komposti minn diversi materjali, intiżi sabiex jitqiegħdu mal-art fl-ispazji (ta’ għajxien) u sabiex jibqgħu hemmhekk sabiex il-qtates ikunu jistgħu jixxabbtu magħhom, joqogħdu bilqiegħda fuqhom u jimteddu fuqhom u jigirfu magħhom, ma jaqgħux taħt din l-intestatura tan-Nomenklatura Magħquda, minħabba li huma ta’ natura differenti fis-sens tar-Regolament ta’ Implimentazzjoni tal-Kummissjoni (UE) Nru 1229/2013 tat-28 ta’ Novembru 2013 dwar il-klassifikazzjoni ta’ ċerti prodotti fin-Nomenklatura Magħquda (1) u tar-Regolament ta’ Implimentazzjoni tal-Kummissjoni (UE) Nru 350/2014 tat-3 ta’ April 2014 dwar il-klassifikazzjoni ta’ ċerti prodotti fin-Nomenklatura Magħquda (2)? Fil-każ ta’ natura differenti li tipprekludi l-klassifikazzjoni taħt l-intestatura 9403 tan-Nomenklatura Magħquda, liema hija din in-natura differenti?
               
            
                  2)
               
               
                  Ir-risposta għall-ewwel domanda għandha konsegwenzi għall-validità tar-Regolament ta’ Implimentazzjoni tal-Kummissjoni (UE) Nru 1229/2013 tat-28 ta’ Novembru 2013 u tar-Regolament ta’ Implimentazzjoni tal-Kummissjoni (UE) Nru 350/2014 tat-3 ta’ April 2014?
               
            
         (1)  ĠU 2013, L 322, p. 8.
      
         (2)  ĠU 2014, L 104, p. 4.